text: Inici > Lluís Brotons: "Els esforços per aturar la pèrdua de biodiversitat al món han fracassat de manera estrepitosa"
  S'acaba de presentar l'informe Estat de la Natura a Catalunya 2020 [1] , el qual ha comptat amb la col·laboració de més de 40 entitats. Com qualificaria l'estat de la biodiversitat a Catalunya a partir del que recull l'informe?
  Aquesta dicotomia la veiem, a través de l'informe, en els processos d'intensificació de l'agricultura i d'ús dels recursos relacionats amb l'aigua, o en l'abandonament de zones agrícoles poc productives i l'expansió dels boscos al nostre país. Revertir aquests processos, tal i com es reclama a nivell mundial per part de l' IPBES [2] (Plataforma Intergovernamental sobre Biodiversitat i Serveis Ecosistèmics) requereix una transformació dels sistemes de producció actuals perquè no derivin d'una explotació insostenible dels recursos. I per això fa falta una revolució social. Serà lent.
  A principis del 2021 està previst que els governs del món i les institucions interessades en la conservació de la natura, a través del Conveni sobre Diversitat Biològica [3], facin balanç de resultats del darrer decenni i estableixin el que s'ha vingut a anomenar l'estratègia post 2020. En què hauria de consistir aquesta estratègia?
  L'any 2020, i ara també el 2021, són claus per la biodiversitat perquè tots els governs del món han reconegut que els esforços per aturar-ne la pèrdua han fracassat de manera estrepitosa. Els objectius marcats a Aichi per aquest any 2020 [4] no s'han acomplert ni de manera aproximada. Per tant, els nous objectius hauran de ser més ambiciosos i això passa, per exemple, no només per protegir i aturar la pèrdua de biodiversitat, si no per començar a recuperar allò que hem perdut. Ja es parla del proper decenni com el decenni de la restauració. La Unió Europea s'ha plantejat liderar aquest canvi de paradigma.
  URL d'origen: https://www.sostenible.cat/entrevista/lluis-brotons-els-esforcos-per-aturar-la-perdua-de-biodiversitat-al-mon-han-fracassat-de
  [1] http://mediambient.gencat.cat/ca/05_ambits_dactuacio/patrimoni_natural/sistemes_dinformacio/observatori-del-patrimoni-natural-i-la-biodiversitat/informe-estat-natura-cat2020/